KOKKULEPE

13.06.2024 nr 7-4/24/

RIIGI KAITSEINVESTEERINGUTE KESKUSE
JA
TALLINN AIRPORT GH AS VAHEL

ÜHISHANKE LÄBIVIIMISEKS

Riigi Kaitseinvesteeringute Keskus (edaspidi RKIK), registrikood 70009764, aadress Järve 34a, 11314 Tallinn, mida esindab peadirektor Magnus-Valdemar Saar 
ja 
Tallinn Airport GH AS registrikood 11206785, aadress Tartu mnt 101, 10112 Tallinn, mida esindab juhatuse liige Indrek Nõlvak, sõlmisid kokkuleppe alljärgnevas:

1.	KOKKULEPPE EESMÄRK

1.1.	Käesoleva kokkuleppe eesmärgiks on ühishanke läbiviimiseks vajalike volituste andmine, vastutuse määramine, dünaamilises hankesüsteemis hankelepingute sõlmimise reguleerimine ning õiguslike küsimuste lahendamise reguleerimine.
1.2.	Ühine hankimine on Tallinn Airport GH AS’ile tasuta. Tallinn Airport GH AS ei tasu RKIK-le ühishanke läbiviimise eest. Vaidlustusmenetluses esindamiseks võivad pooled kokku leppida esindusõigusega tekkinud kulude hüvitamises.

2.	VOLITUSE ANDMINE

2.1.	Tallinn Airport GH AS volitab RKIK-i riigihangete seaduse § 43 kohaselt esindama Tallinn Airport GH ASi ühishankes „Jäätõrjevahendid“ viitenumbriga 280448
2.2.	Tallinn Airport GH AS volitab hankeosakonna juhti, Kertu Lipand esindama end ühishanke läbi viimisel, osalema hankekomisjoni töös, andma vajalikke kooskõlastusi ning allkirjastama hankekomisjoni otsuseid.
2.3.	Tallinn Airport GH AS volitab RKIK-i riigihankes tehtud otsuse  vaidlustamise korral esindama Tallinn Airport GH AS vaidlustusmenetluses. Vaidlustusmenetluses esindamise õigus on antud edasivolitamise õigusega kuni  vaidlustuse kohta tehtud otsuse jõustumiseni. RKIK kohustub teavitama Tallinn Airport GH AS riigihanke vaidlustamisest esimesel võimalusel. 
2.4.	Juhul, kui Tallinn Airport GH AS viib dünaamilises hankesüsteemis lepingu sõlmimise menetluse (seotud hanke) läbi iseseisvalt, siis esindab ta end vaidlustusmenetluses ise. 

3.	POOLTE KOHUSTUSED JA VASTUTUS

3.1.	Pooled kooskõlastavad enne hanke väljakuulutamist riigihangete registri kaudu riigihanke alusdokumendid. RKIK ei tohi hanget avaldada ilma Tallinn Airport GH AS kooskõlastuseta. 
3.2.	RKIK ja Tallinn Airport GH AS vastutavad solidaarselt riigihangete seaduse nõuete järgimise eest. Pool vastutab iseseisvalt, kui nõude rikkumine tuleneb Poole tahtlikust või süülisest käitumisest.
3.3.	Iseseisvalt läbiviidavate tellimuste ja protseduuride eest vastutavad pooled ainuisikuliselt, samuti lepinguliste puuduste või vaidluste korral lahendavad pooled need ainuisikuliselt.

4.	KAUPADE/TEENUSTE TELLIMINE

4.1.	Tallinn Airport GH AS ja RKIK esitavad tellimusi ja sõlmivad hankelepinguid dünaamilise hankesüsteemi alusel igaüks iseseisvalt või ühiselt ning see lepitakse kokku eraldi. Üldjuhul viib mõlema poole nimel seotud hanke läbi ja sõlmib hankelepingu RKIK. 

5.	ARUANDLUSE ESITAMINE

5.1.	Tallinn Airport GH AS kohustub RKIK-le esitama andmed dünaamilise hankesüsteemi  alusel esitatud tellimuste ja sõlmitud hankelepingute sõlmimise aja ja maksumuse kohta 14 päeva jooksul pärast iga kvartali lõppu selle kvartali jooksul sõlmitud hankelepingute kohta. Andmed saadetakse ostud@rkik.ee. 

6.	KONTAKTID

6.1.	RKIK kontaktisikud:
kategooriajuht (taristu) Kristo Raud, Kristo.raud@rkik.ee , +372 5388 3440;
taristuosakonna insenertehnilise büroo tooteinsener Anu Arukaev, anu.arukaev@kaitseinvesteeringud.ee, +372 5302 8795.
6.2.	Aktsiaselts Tallinn Airport GH AS kontaktisikud: Ärijuhtimise Osakonna juht Harry Liipa, harry.liipa@tll.aero  +372 5660 4285; Teenuste haldur Kairit Taniel-Markov, kairit.taniel-markov@tll.aero, +372 5621 5001

7.	LÕPPSÄTTED

7.1.	Kokkulepe jõustub mõlema poole poolt allkirjastamisel ja kehtib kuni dünaamilise hankesüsteemi lõppemiseni.  
7.2.	Pooled kohustuvad teavitama üksteist asjaoludest, mis takistavad kokkuleppest tulenevate kohustuste täitmist koheselt vastava asjaolu ilmnemisel.
7.3.	Poole poolt kokkuleppe süülise rikkumise korral on teisel poolel õigus nõuda rikkuvalt poolelt õigustatud poolele vastava rikkumisega tekitatud otsese varalise kahju hüvitamist.
7.4.	Kokkuleppe muudatused, sealhulgas täiendused ja parandused, vormistatakse kirjalikult ning need jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta kokkuleppe muutmiseks.
7.5.	Pooled kohustuvad tegema kõik endast oleneva, vältimaks kahju tekkimist teise poole mainele.
7.6.	Kõik kokkulepe täitmisest tulenevad vaidlused lahendatakse läbirääkimiste teel. Läbirääkimiste tulemusel kokkuleppe mittesaavutamisel lahendatakse vaidlus Harju Maakohtus. 

Riigi Kaitseinvesteeringute Keskus		Tallinn Airport GH AS

(allkirjastatud digitaalselt)			(allkirjastatud digitaalselt)

Magnus-Valdemar Saar			Indrek Nõlvak
Peadirektor					Juhatuse liige